| Medaljeoversikt |
| --- |
| Konkurrerte for Norges flagg Norge |
| FMX |
| X Games |
| Sølv | Foz do Iguacu 2013 |  Speed & Style |
| Bronse | Los Angeles 2013 |  Speed & Style |

**André Visdal Villa** (født 27. april 1982 på Lillehammer) er en norsk tidligere profesjonell FMX-utøver.

Villa har deltatt på toppnivå både i VM, Redbull X-Figthers og X-Games og har igjennom flere ti-år vært det som må kunne anses å være Norges beste Freestyle Motocross utøver og ble proff allerede i 2004. Han ble i tidlig alder introdusert til motorsporten via familie. Villa navnet har også tidligere vært godt kjent i Europa i forbindelse med konvensjonell Motocross. I god tid før skolealder var Villa alt utprøvd på motorsykkelen. Dette ble starten på noe som skulle ta Villa på en reise igjennom Europa og senere også resten av verden. Villa ble ofte kalt "The Spaniard from Norway" i Freestyle miljø. Dette etter at han bosatte seg i Spania for å optimalisere treningsforhold og treningstid i jakten på å bli best i sin idrett. Han bygde i den forbindelse en av verdens største FMX parker i Spania. Freestyle Motocross var på tur opp, og Villa ble etterhvert en av de man kunne regne med i frontlinjen - gjerne kjent for sin unike stil, lange kropp og enorme triks. 

  

Villa har siden 2010 vært en del av Monster Energy. Noe som har vist seg å være et fruktbart samarbeid og har gitt Villa mulighet til å fortsatt kjøre Freestyle Motocross i en alder av 40 år. Til tross for å ha vært i sporten i en årrekke holder han fortsatt svært høyt nivå. Han er per i dag også en del av Peugeot Norge. 

Selv om han har sluttet med konkurranser på elitenivå kjører han aktivt. Villa både kjører og arrangerer ekstremsportsarrangement. Villa FMX Show er et varemerke han selv har utviklet, og har hatt Freestyle Motocross show også utenfor Norge. i 2019 var Villa ansvarlig for alt MotoX relatert under X-Games Norway på Telenor Arena. 

  

Villa er i dag samboer med Rakel Nordtømme, og bor i Trondheim, Trøndelag. De har to barn sammen. 

  

**For å nevne noen av hans meritter :**

2014

**3.plass** X-Games Los Angeles 2014

2013

**1.plass** X-Pilots Aguascalientes, Mexico

**2.plass** X-Pilots Guadalajara, Mexico

**2.plass** X-Games Brasil

2011

**2.plass** Red Bull X-Fighters Roma

**2.plass** Red Bull X-Fighters Dubai

**3.plass** Red Bull X-Fighters Brasilia

2010

**2.plass** sammenlagt **Red Bull X-Fighter series**

  

Villa har jobbet seg tilbake etter flere større skader, og den 8. september 2008 brakk han begge bena i leggen tvers av da han måtte kaste seg av motorsykkelen under et hopp i en konkurranse i Polen. 

Så den 4. august 2011 brakk han lårbenet under trening, også dette i Polen.

Hans personlige trener var Errol Francis. Villa er bosatt i Trondheim, men har tidligere bodd i Torrevieja, Spania samt Vågå, Norge. Han er 1,87 meter høy og veier 90 kilogram.

Referanser
----------

1. ↑   Trønder-Avisa, www.t-a.no, besøkt 7. april 2020[Hentet fra Wikidata]
2. ↑  «André Villa brakk lårbenet». Aftenposten. 5. august 2011. Arkivert fra originalen 7. august 2011. Besøkt 7. august 2011.

Eksterne lenker
---------------

* Offisielt nettsted Rediger på Wikidata
* (en) André Villa – X Games Rediger på Wikidata